  R O M Â N I A
JUDEŢUL HUNEDOARA 
   MUNICIPIUL BRAD
        P R I M A R U L
 Nr. 138/11017/23.07.2026


R E F E R A T   D E   A P R O B A R E
privind aprobarea Devizului general actualizat în conformitate cu prevederile Legii nr. 141/2025 și cu Nota de lucrări suplimentare conform Dispoziției de șantier nr. 3, pentru obiectivul de investiții „SISTEM DE MONITORIZARE
VIDEO A TRAFICULUI RUTIER ȘI SPORIREA SIGURANȚEI 
CETĂȚENILOR ÎN MUNICIPIUL BRAD, JUDEȚUL 
HUNEDOARA ” ETAPA I „SUPRAVEGHERE 
VIDEO TRAFIC DN76, ZONA CENTRALĂ A 
MUNICIPIULUI BRAD, JUDEȚUL 
HUNEDOARA”


Prin Hotărârea Consiliului Local nr. 109/2025 a fost aprobat Devizul general, actualizat, împreună cu Nota de Lucrări Suplimentare aferentă Dispoziției de șantier nr. 2, pentru obiectivul de investiții „SISTEM DE MONITORIZARE VIDEO A TRAFICULUI RUTIER ȘI SPORIREA SIGURANȚEI CETĂȚENILOR ÎN MUNICIPIUL BRAD, JUDEȚUL HUNEDOARA”, ETAPA I - SUPRAVEGHERE VIDEO TRAFIC DN76, ZONA CENTRALĂ A MUNICIPIULUI BRAD, JUDEȚUL HUNEDOARA”.
Valoarea totală aprobată prin Devizul general a fost de 256.871,03 lei, (cu T.V.A.), respectiv 215.938,81 lei, (fără T.V.A.), din care valoarea lucrărilor de construcții-montaj (C+M) a fost de 22.294,96 lei, (cu T.V.A.), respectiv 18.735,26 lei, (fără T.V.A.).
La sfârșitul lunii iulie 2025 a intrat în vigoare Legea nr. 141/2025 privind unele măsuri fiscal-bugetare pentru consolidarea sustenabilității financiare a României pe termen lung, cu modificările și completările ulterioare.
 Potrivit art. II pct. 42 din acest act normativ, cota standard de taxă pe valoarea adăugată aplicabilă operațiunilor impozabile care nu sunt scutite de taxă și nici supuse cotei reduse este de 21%.
Având în vedere faptul că, la data intrării în vigoare a dispozițiilor legale menționate, lucrările aferente obiectivului de investiții se aflau în curs de execuție, se impune actualizarea Devizului general prin aplicarea noii cote de T.V.A., în conformitate cu prevederile legale incidente. Actualizarea vizează exclusiv valorile calculate cu T.V.A., valorile fără T.V.A. rămânând nemodificate.
Totodată, pe parcursul execuției lucrărilor, s-a constatat existența unor zone de interes major care nu sunt acoperite de sistemul de supraveghere video proiectat și executat până în prezent. În urma analizelor efectuate în teren de către comisia constituită din reprezentanți ai beneficiarului, proiectantului, executantului și dirigintele de șantier, s-a concluzionat că este necesară adaptarea soluțiilor tehnice prevăzute în proiect la situația reală din teren, prin modificarea listelor de cantități de lucrări și suplimentarea echipamentelor necesare.
Aceste modificări au fost consemnate în Dispoziția de șantier nr. 3 și sunt justificate prin Nota de lucrări suplimentare aferentă care prevede suplimentarea echipamentelor și a manoperei necesare montării acestora. Modificările aduse determină majorarea valorii contractului de lucrări și, implicit, actualizarea Devizului general al investiției.
Prin Nota de lucrări suplimentare, aferentă Dispoziției de șantier nr. 3, se majorează valoarea cheltuielilor prevăzute la Capitolul 4 – ”Cheltuieli pentru investiția de bază” din Devizul general aprobat prin Hotărârea Consiliului Local nr. 109/2025, cu suma de 21.024,39 lei, (cu T.V.A.)
Ca urmare a aplicării noii cote de T.V.A., precum și a includerii lucrărilor suplimentare prevăzute în Dispoziția de șantier nr. 3, valoarea totală actualizată a Devizului general este de 280.996,92 lei, (cu T.V.A.), respectiv 234.978,37 lei, (fără T.V.A.), din care valoarea lucrărilor de construcții-montaj (C+M) este de 27.545,66 lei, (cu T.V.A.), respectiv 23.109,64 lei, (fără T.V.A.).
Actualizarea Devizului general este întocmită în conformitate cu prevederile art. 10 alin. (4) lit. b) din Hotărârea Guvernului nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare, potrivit cărora devizul general se actualizează prin grija beneficiarului investiției ori de câte ori este necesar, în vederea stabilirii valorii reale a obiectivului de investiții.
În contextul celor de mai sus am inițiat prezentul proiect de hotărâre și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susținerea propunerii mele prevederile art. 44 alin. (1) din Legea nr. 273/2006 privind finanţele publice locale, cu modificările și completările ulterioare, ale Hotărârii Guvernului nr. 907/2016 privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale art.129 alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

